CELEX: C2004/190/23
Language: lv
Date: 2004-07-24 00:00:00
Title: Lieta C-249/04: Lūgums sniegt prejudiciālu nolēmumu, izteikts ar Cour du Travail de Liège, section de Neufchâteau 2004. gada 9. jūnija spriedumu lietā José Allard pret Valsts Sociālās apdrošināšanas institūtu pašnodarbinātām personām, saīsinājumā INASTI

24.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 190/14
            
         Lūgums sniegt prejudiciālu nolēmumu, izteikts ar Cour du Travail de Liège, section de Neufchâteau 2004. gada 9. jūnija spriedumu lietā José Allard pret Valsts Sociālās apdrošināšanas institūtu pašnodarbinātām personām, saīsinājumā INASTI
   (Lieta C-249/04)
   (2004/C 190/23)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Cour du Travail de Liège, section de Neufchâteau 2004. gada 9. jūnija spriedumu lietā José Allard pret Valsts Sociālās apdrošināšanas institūtu pašnodarbinātām personām, saīsinājumā INASTI, un ko Tiesas kanceleja saņēmusi 2004. gada 11. jūnijā.
   Cour du Travail de Liège, section de Neufchâteau lūdz Tiesu lemt par šādiem jautājumiem:
   
               1.
            
            
               Vai Padomes Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā (1) 13. pants un tam sekojošie panti nepieļauj, ka tāda iemaksa kā samērošanas iemaksa, kas veicama saskaņā ar 1984. gada 31. marta A.R. Nr. 289 par atsevišķiem īslaicīgiem pasākumiem attiecībā uz pašnodarbināto personu ienākumu samērošanu, kuru mērķis ir vienādot valsts noteiktos maksājumus un saglabāt pašnodarbināto personu sociālā statusa finansiālo līdzsvaru, ir izveidota, iekļaujot ienākumos tādus, ko pašnodarbinātā persona guvusi, veicot profesionālo darbību citā dalībvalstī, nekā tajā, kura uzlikusi pienākumu maksāt nodokļus, lai arī pēc šīs iemaksas veikšanas pašnodarbinātā persona nevar prasīt nekādu sociālo pabalstu vai citu pabalstu, ko maksā šī valsts?
            
         
               2.
            
            
               Vai 1957. gada 25. marta Romas līgums par Eiropas Kopienas nodibināšanu un, jo īpaši, tā 39. un 43. pants (vecajā redakcijā - 48. un 52. pants) nav pretrunā tam, ka šādi aprēķināta iemaksa ir jāmaksā pašnodarbinātām personām, kuras izmanto savas tiesības uz brīvu pārvietošanos?
            
         
      (1)  Padomes 1971. gada 14. jūnija Regula (EEK) Nr. 1408/71 par par sociālā nodrošinājuma sistēmu piemērošanu darbiniekiem, pašnodarbinātām personām un viņu ģimenēm, kas pārvietojas Kopienā, redakcijā, kura grozīta un atjaunota ar Padomes 1983. gada 2. jūnija Regulu (EEK) Nr. 2001/83 (OV L 230, 6. lpp., 1. pielikums)